"Sa näid väsinud olevat"  Kui viitad peokaaslase kurnatud välimusele, vihjad ühtlasi, et ta näeb väga vilets välja. Olgugi, et su eesmärk on süütu ning teine tõesti end väsinuks möönab, on alati võimalik, et tema silmaalused ongi tumedad. Nõnda sünnib heatahtlikust hoolimisest solvang.  Selle asemel ütle: "Kas kõik on korras?"    "Vau, sa oled kaalus alla võtnud!"  Kui su tuttav on märgatavalt kõhnenenud, ta  võib oma pingutuste märkamise üle rõõmustada. Ometi võib kaalu kaotamise liiginnustunud rõhutamine jätta arvamuse, et pidasid teda varemalt tõeliselt paksuks ja viimaks on asi su meelest paranenud.  Selle asemel ütle: "Vau, sa näed väga hea välja!"    "Mitmes kuu sul on?"  Kui sa päris kindel ei ole, on kõikvõimalikud lapseootusteemalised küsimused tõeliselt vilets idee. Juhul, kui jutukaaslane ei ole rase, saab teemakäsitlusest vihje tema kaalule.  Selle asemel  ütle: "Kuidas läheb?" Kui teine tõesti on õnnistatud seisus, küllap ta seda ka mainib... juhul kui soovib.    "Näed oma vanuse kohta hea välja"  Vanuse rõhutamine ja tunnustus ei käi käsikäes, kuna see lause võiks jätkuda: "... võrreldes teiste vanade tüüpidega."  Selle asemel ütle: "Sa näed võrratu välja". Mingeid lisandeid ei ole siinkohal vaja.    "Ma ei julgeks iial midagi sellist selga panna"  See kiiduavaldus muutub kergesti kriitikaks,  kuigi sa nõnda ehk isegi ei mõelnud. Kui peokülaline on oma julge või räige rõivastuse osas ebakindel, lisab su kommentaar ängi.  Selle asemel ütle: "See pluus/püksid on suurepärased." Kui su huulilt lipsab märge "minu seljas mitte ealeski," päästa olukord lauset jätkates "...kuna mul ei ole nii saledat vöökohta/pikki jalgu."    Allikas: Realsimple.com